चीन में अमेरिकी राजदूत ने दिया इस्तीफा  
चीन में अमेरिकी राजदूत जोन एम हंटस्मैन ने अपने पद से इस्तीफा दे दिया है।
चीन में अमेरिकी राजदूत जोन एम हंटस्मैन ने अपने पद से इस्तीफा दे दिया है। हंटस्मैन के 2012 में अमेरिकी राष्ट्रपति चुनाव में बराक ओबामा को चुनौती दिए जाने की संभावना से संबंधित खबरों के बीच उन्होंने यह कदम उठाया है। पचास वर्षीय हंटस्मैन ने व्हाइट हाउस में सोमवार को अपना इस्तीफा सौंपा। इसमें उन्होंने कहा है कि वह मई तक गृह राज्य उताह लौटना चाहते हैं। वह अप्रैल में अपना पद छोड़ेगे।  व्हाइट हाउस के पूर्व प्रेस सचिव रॉबर्ट गिब्स ने कुछ दिन पहले संकेत दिया था कि रिपब्लिक दल के हंटस्मैन इस्तीफा दे सकते हैं। उनके स्थान पर किसी अन्य की तलाश पहले ही शुरू कर दी गई है। गिब्स ने कहा, यहां कई लोगों का कहना है कि राजदूत हंटस्मैन इस साल के शुरूआत में पद छोड़ने की योजना बना रहे हैं। वाशिंगटन पोस्ट के मुताबिक हंटस्मैन ने संभवत: वर्ष 2012 के राष्ट्रपति चुनावों में बराक ओबामा को चुनौती की तैयारी के लिए इस्तीफा दिया है। हंटस्मैन ने ओबामा प्रशासन में चीन की नीति को आकार देने में महत्वपूर्ण भूमिका निभाई है।